CELEX: C2005/115/64
Language: sk
Date: 2005-05-14 00:00:00
Title: Vec T-120/05: Žaloba podaná 8. marca 2005: Andreas Knaul a iní proti Komisii Európskych spoločenstiev

14.5.2005   
            
            
               SK
            
            
               Úradný vestník Európskej únie
            
            
               C 115/36
            
         Žaloba podaná 8. marca 2005: Andreas Knaul a iní proti Komisii Európskych spoločenstiev
   (Vec T-120/05)
   (2005/C 115/64)
   Jazyk konania: francúzština
   Andreas Knaul, bydliskom v Rige (Lotyšsko), Márquez Camacho Antonio, bydliskom v Bruseli, Reina Cantalejo María Teresa, bydliskom v Bruseli a Tejada Fernández Miguel, bydliskom v Zaventem (Belgicko), v zastúpení: Stéphane Rodrigues a Alice Jaume, avocats, ktorí si zvolili adresu na doručovanie v Luxemburgu, podali 8. marca 2005 na Súd prvého stupňa Európskych spoločenstiev žalobu proti Komisii Európskych spoločenstiev.
   Žalobcovia navrhujú, aby Súd prvého stupňa:
   
               1.
            
            
               zrušil rozhodnutia orgánu povereného menovaním o zamietnutí sťažnosti žalobcov, prijaté spoločne s rozhodnutiami orgánu povereného menovaním z 1. mája 2004 o zmene platovej triedy žalobcov na A*8, príp. B*8,
            
         
               2.
            
            
               zrušil výplatné listiny žalobcov, vystavené na základe uplatnenia rozhodnutia orgánu povereného menovaním o zmene platovej triedy na A*8, príp. B*8 od 1. mája 2004,
            
         
               3.
            
            
               žiadal od Komisie, aby uznala žalobcov za spôsobilých povýšenia do platovej triedy A*10, príp. B*10 pri nasledujúcom povýšení,
            
         
               4.
            
            
               zaviazal Komisiu európskych spoločenstiev nahradiť škodu žalobcom, spôsobenú nezaradením žalobcov do platovej triedy A*9, príp. B*9 od 1. mája 2004,
            
         
               5.
            
            
               zaviazal žalovanú nahradiť všetky trovy konania.
            
         Žalobné dôvody a hlavné tvrdenia
   Žalobné dôvody a hlavné tvrdenia sa zhodujú s dôvodmi a tvrdeniami uvedenými vo veci T-114/05, Jörg Peter Block a iní/Komisia.